**Ministru kabineta rīkojuma projekta “Grozījums Ministru kabineta 2019. gada 4. oktobra rīkojumā Nr. 478 “Par Valsts dzelzceļa tehniskās inspekcijas 2020. gada budžeta apstiprināšanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks. | Neaizpilda atbilstoši Ministru kabineta 2009 gada 15 decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma par budžetu un finanšu vadību 41. panta 1.1daļa, Dzelzceļa likuma 33. panta piektā daļa un pārejas noteikumu 55. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Grozījums Ministru kabineta 2019. gada 4. oktobra rīkojumā Nr. 478 “Par Valsts dzelzceļa tehniskās inspekcijas 2020. gada budžeta apstiprināšanu”” (turpmāk – Projekts) sagatavots saskaņā ar Dzelzceļa likuma 33. panta piekto daļu, ņemot vērā to, ka no 2010. gada 1. janvāra Valsts dzelzceļa tehniskā inspekcija (turpmāk - Inspekcija) ir budžeta nefinansēta valsts pārvaldes iestāde, kura tiek finansēta no publiskās lietošanas dzelzceļa infrastruktūras finansējuma. Publiskās lietošanas dzelzceļa infrastruktūras finansējumu Inspekcijai veido ieņēmumi no maksas par minimālo piekļuves pakalpojumu kompleksu, kā arī ieņēmumi no tā valstij piederošās zemes iznomāšanas, uz kuras izvietota publiskās lietošanas dzelzceļa infrastruktūra.  Ik gadu Publiskās lietošanas dzelzceļa infrastruktūras pārvaldītājs, kas Dzelzceļa likuma izpratnē ir VAS “Latvijas dzelzceļš”, Inspekcijai no Dzelzceļa likuma 10. panta otrās daļas 1. un 2. punktā noteiktajiem finansēšanas avotiem piešķir finansējumu 0,43 procentu apmērā no kopējā dzelzceļa infrastruktūras finansējuma apjoma par iepriekšējo gadu, finansējumu Inspekcijai piešķir pa daļām – reizi ceturksnī līdz attiecīgā ceturkšņa pirmā mēneša desmitajam datumam, pārskaitot daļu no paredzētā finansējuma uz Inspekcijas kontu. Katrā no pirmajiem trim ceturkšņiem pārskaita ceturto daļu no plānotā finansējuma. Kopējais šā finansējuma apmērs tiek precizēts, veicot pēdējo maksājumu attiecīgajā gadā.  Dzelzceļa likuma pārejas noteikumu 55. punktā noteikts, ka 2020. un 2021.gadā finansējums Inspekcijai nedrīkst būt mazāks par finansējumu, kāds attiecīgi piešķirts 2015.gadam (607 866 EUR) un reizināts ar koeficientu 1,78, kopsummā ir 1 082 001 EUR.  Ar Ministru kabineta 2019. gada 4. oktobra rīkojumu Nr. 478 “Par Valsts dzelzceļa tehniskās inspekcijas 2020. gada budžeta apstiprināšanu” (turpmāk – Rīkojums) tika apstiprināti budžeta ieņēmumi un izdevumi 1 082 001 EUR apmērā.  No piešķirtā 1 082 001 EUR finansējuma 2020. gadam – 1 070 001 EUR tika paredzēti kārtējo izdevumu segšanai, tajā skaitā 909 088 EUR - darbinieku atlīdzībai, precēm un pakalpojumiem – 160 913 EUR, bet kapitālajiem izdevumiem paredzēti 12 000 EUR.  Saistībā ar koronavīrusa izraisītās slimības Covid-19 izplatību valstī un saslimstības pieaugumu, kā arī valstī noteiktajiem ierobežojumiem, lai nodrošinātu iestādes darbiniekiem  iespēju strādāt attālināti, tostarp, izvērtējot iesniegtos liela apjoma dokumentus Rail Baltica projekta ietvaros, Inspekcijas darba vajadzībām tika iegādāti portatīvie datori, ierīces un  datorprogrammas, kas pārsniedza iepriekš Rīkojumā paredzēto summu kapitālajiem izdevumiem.  Ar Projektu par 3000 EUR tiek samazināta kārtējo izdevumu segšanai paredzētā daļa, tajā skaitā izdevumu daļa par precēm un pakalpojumiem, un par 3000 EUR palielināta kapitālo izdevumu daļa. Pēc grozījumu veikšanas Rīkojumā, no piešķirtā 1 082 001 EUR finansējuma 2020. gadam – 1 067 001 EUR būs paredzēti kārtējo izdevumu segšanai, tajā skaitā 909 088 EUR - darbinieku atlīdzībai, precēm un pakalpojumiem – 157 913 EUR, bet kapitālajiem izdevumiem paredzēti – 15 000 EUR.  Pamatojoties uz Ministru kabineta 2015. gada 28. aprīļa instrukcijas Nr.3 “Kārtība, kādā izstrādā un aktualizē institūcijas darbības stratēģiju un novērtē tās ieviešanu” 22. punktu, pievienojam tīmekļvietni, kurā atrodama Inspekcijas darbības stratēģija 2020. - 2022. gadam:  <http://www.vdzti.gov.lv/index.php?id=442&&top=266> |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmēs Valsts dzelzceļa tehniskās inspekcijas funkcijas un uzdevumus un tai pieejamos cilvēkresursus. Saistībā ar Projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova